ช่วงก่อนถึงปากซอยลาดพร้าว 71 หน้ากำแพงบ้านหลังใหญ่ ของบ้านเลขที่ 53 เยื้องๆกับสวนสาธารณะวังทองหลาง 1 จะมีรถเก็บของเก่าของคนเก็บของเก่าชาวต่างด้าว มาจอดทิ้งไว้ถาวรบนฟุตบาท โดยพฤติกรรมคือจะขี่จักรยานพ่วงท้ายรถเข็น 1 คัน เพื่อนำของเก่าที่เก็บได้เป็นจำนวนมาก มาพักไว้ที่รถเข็นอีกคันหนึ่ง และรอรวบรวมจนเต็มคัน สำหรับนำไปขายในทีเดียว มีทั้งกระดาษลัง เศษขยะต่างๆ และขวดแก้ว ซึ่งอยากให้เจ้าหน้าที่ผู้เกี่ยวข้องช่วยมาดำเนินการในบริเวณนี้ด้วย เพราะเคยเกิดเหตุการณ์ ชายสติไม่สมประกอบ เดินผ่านบริเวณนี้ และนำขวดแก้วบนรถเข็น ขว้างปาเข้าไปกลางถนน เป็นจำนวนหลายครั้ง ในช่วงวันที่ 27 สิงหาคม 2567 เวลาประมาณ 21.13 น.  ในขณะที่รถยนต์ - รถมอเตอร์ไซค์ขับผ่านเป็นจำนวนมาก และอาจเป็นต้นเหตุให้เกิดอุบัติเหตุบนถนน ในครั้งต่อๆไปได้

(มีคลิปหลักฐานกล้องวงจรปิด ขณะชายสติไม่สมประกอบ ขว้างขวดแก้วจากรถเข็นคันดังกล่าวเข้าไปกลางถนน)